CELEX: 32020D1705
Language: fi
Date: 2020-10-23 00:00:00
Title: Neuvoston päätös (EU) 2020/1705, annettu 23 päivänä lokakuuta 2020, linja-autoilla harjoitettavaa satunnaista kansainvälistä matkustajaliikennettä koskevaan sopimukseen (Interbus-sopimus) liitettävän linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskevan pöytäkirjan allekirjoittamisesta Euroopan unionin puolesta

17.11.2020   
               
               
                  FI
               
               
                  Euroopan unionin virallinen lehti
               
               
                  L 385/1
               
            
         NEUVOSTON PÄÄTÖS (EU) 2020/1705,
         annettu 23 päivänä lokakuuta 2020,
         linja-autoilla harjoitettavaa satunnaista kansainvälistä matkustajaliikennettä koskevaan sopimukseen (Interbus-sopimus) liitettävän linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskevan pöytäkirjan allekirjoittamisesta Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston päätöksellä 2002/917/EY (1) tehtiin 3 päivänä lokakuuta 2002 unionin puolesta linja-autoilla harjoitettavaa satunnaista kansainvälistä matkustajaliikennettä koskeva sopimus (2) (Interbus-sopimus), ja se tuli voimaan 1 päivänä tammikuuta 2003 (3).
                  
               
                     (2)
                  
                  
                     Neuvosto teki 16 päivänä heinäkuuta 2018 päätöksen (EU) 2018/1195 (4) Interbus-sopimukseen liitettävän säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskevan pöytäkirjan, jäljempänä ’pöytäkirja’, allekirjoittamisesta.
                  
               
                     (3)
                  
                  
                     Pöytäkirja oli avoinna allekirjoittamista varten 16 päivän heinäkuuta 2018 ja 16 päivän huhtikuuta 2019 välisenä aikana, ja unioni allekirjoitti pöytäkirjan 11 päivänä huhtikuuta 2019. Muut Interbus-sopimuksen sopimuspuolet, jäljempänä ’sopimuspuolet’, eivät allekirjoittaneet pöytäkirjaa allekirjoittamiselle annetun määräajan puitteissa. Tämän vuoksi pöytäkirja ei tullut voimaan.
                  
               
                     (4)
                  
                  
                     Neuvosto valtuutti 18 päivänä helmikuuta 2020 komission aloittamaan neuvottelut pöytäkirjan muuttamisesta sen allekirjoittamista ja voimaantuloa koskevien tiettyjen teknisten muutosten tekemiseksi ja yhden sopimuspuolen nimen muuttumisen huomioon ottamiseksi.
                  
               
                     (5)
                  
                  
                     Neuvottelut pöytäkirjan muuttamisesta saatiin onnistuneesti päätökseen. Pöytäkirjan allekirjoittamiselle on asetettu uusi kahden vuoden määräaika. Lisäksi pöytäkirjaa on muutettu siten, että sen voimaantulo edellyttää, että sen hyväksyy tai ratifioi pienempi määrä sopimuspuolia ja että hyväksymistä tai ratifiointia seuraava odotusaika on lyhyempi kuin Interbus-sopimuksessa määrätään. Lisäksi pöytäkirjassa on otettu huomioon, että entinen Jugoslavian tasavalta Makedonia on muuttanut nimensä Pohjois-Makedoniaksi.
                  
               
                     (6)
                  
                  
                     Selkeyden vuoksi ja pöytäkirjan allekirjoittamisen ja voimaantulon nopeuttamisen helpottamiseksi on tarkoituksenmukaista laatia uusi linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskeva pöytäkirja, jäljempänä ’uusi pöytäkirja’, jossa otetaan huomioon sovitut muutokset ja joka korvaa pöytäkirjan, joka oli avoinna allekirjoittamista varten 16 päivään huhtikuuta 2019.
                  
               
                     (7)
                  
                  
                     Uuden pöytäkirjan tarkoituksena on helpottaa linja-autoilla harjoitettavan säännöllisen kansainvälisen liikenteen ja säännöllisen kansainvälisen erityisliikenteen harjoittamista sopimuspuolten välillä ja parantaa näin matkustajaliikenteen yhteyksiä sopimuspuolten välillä.
                  
               
                     (8)
                  
                  
                     Uuden pöytäkirjan soveltamisen helpottamiseksi ja erityisesti sen 18 artiklalla perustetun sekakomitean toiminnan helpottamiseksi uudessa pöytäkirjassa seurataan pitkälti Interbus-sopimuksessa vahvistettuja sääntöjä.
                  
               
                     (9)
                  
                  
                     Jotta uuden pöytäkirjan hyödyt eivät viivästyisi kohtuuttomasti, uudessa pöytäkirjassa määrätään, että se tulee voimaan sen allekirjoittaneiden ja hyväksyneiden tai ratifioineiden sopimuspuolten osalta, kun kolme sopimuspuolta, unioni mukaan lukien, on allekirjoittanut ja hyväksynyt tai on ratifioinut sen.
                  
               
                     (10)
                  
                  
                     Sen vuoksi uusi pöytäkirja olisi allekirjoitettava unionin puolesta sillä varauksella, että uuden pöytäkirjan tekeminen saatetaan päätökseen myöhemmin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa unionin puolesta linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) pöytäkirja koskien linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä, joka korvaa Interbus-sopimuksen pöytäkirjan, joka oli avoinna allekirjoitettavaksi 16 päivän heinäkuuta 2018 ja 16 päivän huhtikuuta 2019 välisenä aikana, sillä varauksella, että pöytäkirjan tekeminen saatetaan päätökseen (5).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 23 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               S. SCHULZE
            
         
         
            (1)  Neuvoston päätös 2002/917/EY, tehty 3 päivänä lokakuuta 2002, linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) tekemisestä (EYVL L 321, 26.11.2002, s. 11).
         
            (2)  EYVL L 321, 26.11.2002, s. 13.
         
            (3)  EYVL L 321, 26.11.2002, s. 44.
         
            (4)  Neuvoston päätös (EU) 2018/1195, annettu 16 päivänä heinäkuuta 2018, linja-autoilla harjoitettavaa satunnaista kansainvälistä matkustajaliikennettä koskevaan sopimukseen (Interbus-sopimus) liitettävän linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskevan pöytäkirjan allekirjoittamisesta Euroopan unionin puolesta (EUVL L 214, 23.8.2018, s. 3).
         
            (5)  Pöytäkirjan teksti julkaistaan yhdessä sen tekemistä koskevan päätöksen kanssa.